10/04/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Normas de cobranza en período voluntario dos tributos e prezos públicos municipais campaña do primeiro semestre do exercicio 2014

PRIMEIRA. CONCEPTOS.- As débedas que se recadarán son as de notificación colectiva por padrón e cobro periódico por recibo, dos seguintes conceptos: · Imposto sobre vehículos de tracción mecánica (IVTM) dos concellos que se relacionan no Anexo 1. · Taxas municipais detalladas no Anexo 2. SEGUNDA. PERÍODO VOLUNTARIO.- O prazo de ingreso voluntario será do 10 de marzo ao 19 de maio, ambos inclusive. TERCEIRA. FORMAS E LUGARES DE INGRESO.- O ingreso poderá realizarse na caixa de calquera das entidades colaboradoras que se indican de seguido, ou tamén en caixeiro automático ou por internet (se a entidade colaboradora elixida dispón deses servizos). As entidades colaboradoras deberán aceptar e facilitar o pago cando se lle solicite no seu horario normal de atención ao público. As entidades financeiras autorizadas a colaborar co Servizo de Recadación son as seguintes: BANCO BILBAO VIZCAYA ARGENTARIA BANCO SANTANDER/BANESTO BANCO ETCHEVERRÍA CAIXABANK BANCO POPULAR ESPAÑOL/BANCO PASTOR NOVA GALICIA BANCO BANCO SABADEL/GALLEGO CUARTA. DOMICILIACIÓN.- Para a súa maior comodidade, recoméndase aos contribuíntes domiciliar para anos sucesivos o ingreso das súas débedas tributarias en entidades financeiras, conforme co establecido na Resolución da Presidencia da Deputación nº 15719/2012, do 1 de outubro. QUINTA. ENVÍO DOS DOCUMENTOS DE INGRESO.- Os documentos de ingreso dos recibos non domiciliados en entidades financeiras enviaranse por correo postal ordinario ao domicilio único de cada contribuínte. Este envío non ten carácter de notificación. A non recepción dos documentos de ingreso no domicilio do contribuínte non exime a este da súa obriga de pago. Se algún contribuínte non recibe no seu domicilio algún dos documentos de ingreso que precisa poderá solicitalo a calquera das oficinas de información tributaria que se relacionan no Anexo 3. Dende o día 10 de maio inclusive non se enviarán novos documentos de ingreso por correo postal. SEXTA.- REFERENCIAS DE COBRO.- Os documentos de ingreso inclúen dúas referencias de cobro, con importes diferentes: · A primeira é válida ata o día 19 de maio, e o importe que ten asociado é o principal da débeda, sen recarga de ningún tipo. · A segunda é válida do 20 ao 31 de maio, e o importe que ten asociado inclúe o principal da débeda e a recarga executiva do 5%. Pasada a data de caducidade da segunda referencia xa non se poderán utilizar estes documentos para realizar o ingreso da débeda, polo que deberán solicitarse outros ás oficinas de información tributaria que se relacionan no Anexo 3. SÉTIMA. CARGOS DE DOMICILIACIÓNS.- Os recibos que figuren correctamente domiciliados faranse chegar ás respectivas entidades financeiras para que sexan cargadas nas contas dos seus clientes o día 16 de abril. O prazo para a devolución de cargos pecharase o día 11 de xuño; pasada esta data, as entidades financeiras xa non poderán aceptar devolucións, polo que os contribuíntes deberán dirixir á Deputación a correspondente solicitude de devolución de ingresos indebidos, que será tramitada segundo o establecido na normativa tributaria. OITAVA. ADVERTENCIA LEGAL.- O vencemento do prazo de ingreso en período voluntario sen que se teña satisfeita a débeda determinará o inicio do procedemento de prema e a esixencia da recarga e dos xuros de mora que en cada momento correspondan. Tamén se liquidarán e esixirán ao debedor as custas regulamentarias orixinadas no dito procedemento. A Coruña, 7 de abril de 2014 A vicetesoureira Paul Francis San Bruno Savan Arteixo: Postos e barracas (1ª cota de 2014). A Baña: Recollida de lixo de 2014. Cabanas: Recollida de lixo (1ª cota de 2014). Carnota: Recollida de lixo (1ª cota de 2014). Cee: Lonxas/Mercados (1ª cota de 2014). Cerdido: Recollida de lixo (1ª cota de 2014). Cerdido: Submin. Auga Dom, (1ª cota de 2014). Coirós: Recollida de lixo (1ª cota de 2014). Consorcio As Mariñas: Recollida de lixo (2º semestre de 2013). Dodro: Recollida de lixo (1ª cota de 2014). Fisterra: Recollida de lixo (1ª cota de 2014). Laxe: Sumidoiros de 2014. Laxe: Recollida de lixo de 2014. Laxe: Entrada Vehículos de 2014. Lousame: Recollida de lixo (1ª cota de 2014). Miño: Recollida de lixo (1ª cota de 2014). Moeche: Recollida de lixo (1ª cota de 2014). Muros: Recollida de lixo (1ª cota de 2014). Oroso: Recollida de lixo (1ª cota de 2014). Padrón: Recollida de lixo (1ª cota de 2014). Padrón: Entrada Vehículos de 2014. Pontedeume: Recollida de lixo (1ª cota de 2014). Porto do Son: Recollida de lixo (1ª cota de 2014). Santiso: Recollida de lixo (1ª cota de 2013). Vilarmaior: Sumidoiros de 2014. Vilarmaior: Recollida de lixo de 2014.